8. Molaetsa wa sehlooho wa bophelo bo botle wa WHA. Mme tota, lesedi leo le ne le sa suta le fa go le gonnye; seno e ne e le tsela fela ya go ba tsietsa. Fa ba ne ba lekelediwa motho ka bongwe, ba ne ba ntsha dipono tsa bone tse di farologaneng malebana le lesedinyana leno le go neng go bonala e kete le ne le sutile. Le fa go ntse jalo, fa ba le setlhopha, ba ne ba kopiwa gore ba buele kwa godimo go tlhalosa se ba neng ba se bona. Go ne ga diregang? E re ka ba ne ba sa itshepe, ba ne ba tlhotlheletsana. Ka go nna ba lekelediwa gangwe le gape, dikarabo tsa bone di ne tsa simolola go tshwana go fitlha “setlhopha” sotlhe se dumalana. Le fa ba ne ba lekelediwa motho ka bongwe moragonyana, ba ne ba sa ntse ba tlhotlheleditswe ke kgopolo e setlhopha sotlhe se neng se na le yone.